கடந்தாண்டு, கச்சத்தீவில் சீன வீரர்கள் முகாமிட்டிருந்ததை, திருவிழாவிற்கு அங்கு சென்ற தமிழக மீனவர்கள் பார்த்தனர். இந்நிலையில், இலங்கை கடற்படை கப்பலில் வரும் சீன வீரர்கள், தமிழக எல்லை பகுதிகள் மற்றும் பாதுகாப்பு குறித்து, கண்காணித்து வருகின்றனரா என்ற சந்தேகம் எழுந்துள்ளது. இதனால் இலங்கையில் சீனர்கள் ஊடுருவலை எல்லோரும் அச்சத்துடன் பார்க்கும் சூழ்நிலை ஏற்பட்டுள்ளது. ஏற்கனவே மியான்மர் நாட்டுடன் சீனா ராணுவ ஒப்பந்தம் செய்து தன் படைகளை நிறுத்தி உள்ளது. இந்தியாவை சுற்றி நன்கு திட்டமிட்டு சீனா வலை விரித்துள்ளது. ஆனால் இதற்கு பதிலடி நடவடிக்கை எதுவும் எடுக்காமல் இந்தியா மவுனமாக உள்ளது.